Maak jou kind gereed vir die arbeidsmark - SA Homeschoolers
Maak jou kind gereed vir die arbeidsmark
In ŉ tyd waar jeugwerkloosheid in Suid Afrika ŉ verstommende 55% bereik het en dit selfs internasionaal ŉ krisis met ŉ geraamde 30% is, is die strewe om ons kinders by te staan sodat hul vir die arbeidsmark gereed is, sekerlik die grootste enkele uitdaging waarmee ons as ouers ooit mee te doen sal hê.
As mens hier byvoeg dat ŉ enkele jaar wat ŉ kind die ‘verkeerde’ kursus op universiteit of kollege spandeer die ouer enigiets tussen R100 000 en R130 000 uit die sak jaag, is die kwessie van behoorlike beroepsbeplanning op skoolvlak lankal nie meer ŉ luukse nie, maar ŉ noodsaaklikheid.
Al hoe meer ouers besef dat ŉ eenmalige reeks toetse en ŉ terugvoerverslag dikwels nie genoeg is om ŉ tiener op ŉ suksesvolle loopbaanpad te plaas nie.
Maande gelede is Tuisskolers.Org kontak bekendgestel aan ŉ meer volledige proses wat so ontwerp is dat ŉ kind met die leiding van ŉ mentor (soos byvoorbeeld ŉ ouer of onderwyser) ŉ maandelange proses volg wat die kind gereed maak vir die arbeidsmark en/of verdere studies. Die hele proses maak gebruik van internet gebaseerde sagteware en vereis betrokkenheid van beide die kind en die mentor.
Die koste van ŉ soortgelyke program vir 'n leerder by 'n eksterne fasiliteerder is sowat R8500. Gegee die kostes van studies is so ŉ belegging nie onbillik nie.
Tuiskkolers.Org het egter met Career Manager onderhandel en hul is bereid om 100 pakkette teen R1000 per pakket aan ons beskikbaar te stel teen die volgende voorwaardes:
Die ouers (persoon wat die tuisonderrig gee) moet binne een maand na aankope met die proses begin in die rol van die fasiliteerder en die detail van die program volg (soos uiteengesit vir die fasiliteerder) wat weeklikse stappe behels.
Die ouers moet bereid wees om ŉ maandelikse evaluering aan Career Manager te verskaf.
Indien u belangstel om aan hierdie projek deel te neem, kliek hier om ŉ bestelling te plaas op die Tuisskolers.Org webwerf. Betalings word sekuur gedoen deur Payfast. Tuisskolers.Org is ŉ geverifieerde handelaar by Payfast.
default universiteitstoelating tuisonderrig career counseling beroepsvoorligting tuisonderwys
The EdTech Boom – Exploding in Johannesburg